Fermandarîya Qeragehê Merkezî ya Merkezê Pawitişê Şarî (MPŞ) bi mesajêk Fermandarîya Eyaletê Serhedî fîraz kerde.
Mesaj wina yo:
''Eyaletê şima de wextê operasyonê hîrayî yo ke  2ê teşrîna verêne de netîceya xîyanetî de dest pêkerd û heta 27ê a aşme dewam kerd, xoverdayîşê hêzanê şima serkewtişêko girîng o. Tarîxê têkoşînê yê gerîlayanê azadîye yê Kurdîstanî de rîpelêko newe abi.
Verî ma embazan û hêzanê fermîyan rê selam kenê ke prosesê operasyonî de bi îradeyêkê xurtî cewabê dişmenî da û bi xurtkerdişê xoverdayîşî xeta îxanetî perîşan kerde.
Dewleta tirke ya kolonyalîst kena ke pê teknîk û îstîxbaratî gerîlayanê azadîye çin bikera. No xîrey şero psîkolojîk o. Labelê gerîlayê azadîye bi xeta dewrê neweyî ya gerîlayan, bi taktîkanê afernayoxan, bi têgêrayîşê xo û metodê çalakîyan waştişê dewleta tirke ya îşxalkere asteng kenê.
Hêzanê şima yê eyaletî vera nê operasyonî bi xoverdayîşê Glîdaxî performansê xo mojna û pêro xîretî kerdî pûç. Teknîk û îstîxbaratê înan vera hêzanê ma de pûç bîyî. Coka dişmenî çekê kîmyewîyî şuxilnayî û cenazayê xo vêşnayî la reyna zî netîceyêk nêviste destî. Medyaya tirkan zûran kena ke nê operasyonî de 9 şehîdê ma estê. La çîyo winasên nêbi.
Cenazayê dişmenî rixmê hende hêrişan zî bi saetan kontrolê gerîlayan de mendî, çek û malzemeyê leşkerîyî yê înan ameyî girewtene û îşxalkerî neçare mend ke merdeyanê xo îtîraf bikero. Dişmenî vera hêzanê şima neçare mend ke wextê operasyonî de 3 reyan hêzanê xo bivurno.Nê xoverdayîşî xeyalê kolonyalîstî yê dewleta tirke çin kerdî û dersêko tarîxî da ci.
Ma fermandar û embazanê xo yê nê operasyonî fîraz kenê û înan rê serkewtiş wazenê. Ma pê bawerê ke şima do taktîk û metodê Gerîlayanê Modernîteya Demokratîke xurt bikerê, morê xo bidê binê serkewtişan. Sere de fermandarîya şima û şexsê fermandarîya şima ya Hêzanê Eyaletê Serhedî de ma şima rê selaman kenê û şima rê bi hîsanê şorişgêran serkewtişan wazenê.''
